
UZAICINĀJUMS

Piedalīties cenu aptaujā
„Energoaudita veikšana Madonas novada pašvaldības SIA „Madonas slimnīca” vajadzībām”, identifikācijas Nr. MNP SIA MS 2026/15/CA
21.08.2026.
Cenu aptaujas noteikumi
I Vispārīgā informācija
1. Pasūtītājs:  Madonas novada pašvaldības SIA “Madonas slimnīca”, reģistrācijas Nr. 40003356507, tālruņa numurs – 64807046, elektroniskā pasta adrese – pasts@madonasslimnica.lv.  
2. Kontaktpersonas: par tehniskas dabas jautājumiem: tehniskais direktors Ivars Iesalnieks, tālr. 28736355, e-pasts: ivars.iesalnieks@madonasslimnica.lv; par cenu aptaujas procedūru: juriste-iepirkumu speciāliste Agrita Grudule, tālrunis: 64860583, e-pasts: agrita.grudule@madonasslimnica.lv. 
3. Cenu aptaujas priekšmets, līguma izpildes noteikumi, vieta un izpildes laiks:
3.1. Cenu aptaujas priekšmets ir Madonas novada pašvaldības SIA „Madonas slimnīca” energoaudita ziņojuma izstrāde, saskaņā ar cenu aptaujas noteikumiem, ievērojot Latvijas Republikā spēkā esošās tiesību normas. 
3.2. Paredzamā līgumcena eiro bez PVN: līdz 9990.00 EUR.
3.3. Plānotais līguma izpildes laiks: 60 (sešdesmit) kalendārās dienas  no līguma noslēgšanas dienas.
3.4. Objekta apskate: Pasūtītājs nodrošina telpu apskati darba dienā no plkst.8.00-14.00, iepriekš laiku saskaņojot ar tehnisko direktoru Ivaru Iesalnieku, tālr. 28736355, e-pasts: ivars.iesalnieks@madonasslimnica.lv. Apsekošanas fakts tiek fiksēts Objekta apsekošanas reģistrācijas lapā, kuru paraksta Pretendents un pasūtītāja pārstāvis. Apskates laikā saņemtie jautājumi un sniegtās atbildes tiek fiksētas protokolā.
3.5. Samaksas nosacījumi: pēcapmaksa, saskaņā ar noslēgto līgumu. 
4. Piedāvājuma iesniegšanas vieta, laiks: Pretendenti piedāvājumus var iesniegt līdz 08.09.2026.,  plkst.16:00 atsūtot uz e-pastu: pasts@madonasslimnica.lv  vai iesniedzot aploksnē slimnīcas administrācijā personīgi (darba laiks no plkst. 8.00-16.00) vai atsūtot pa pastu  (adrese: Rūpniecības iela 38, Madona, Madonas novadā, LV 4801, darba dienās no pulksten 8:00 līdz 16:00). Pasūtītājam ir tiesības neizskatīt piedāvājumu, kas iesniegts pēc minētā termiņa.
5. Iesniedzot piedāvājumu, Pretendents apliecina, ka nodod Pasūtītājam tiesības apstrādāt iegūtos fizisko personu datus tikai ar mērķi nodrošināt iepirkuma prasību pārbaudi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personu datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
6. Pretendents nododot Pasūtītājam fizisko personu datus apstrādei, atbild par piekrišanu, iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
II Piedāvājuma noformēšanas prasības
7. Piedāvājumam jāatbilst darba uzdevumam (Pielikums Nr.1)
8. Piedāvājumu jāsagatavo saskaņā ar pievienoto piedāvājuma formu (Pielikums Nr.2).
9. Pretendenta piedāvājumam jābūt spēkā vismaz 30 (simt trīsdesmit) dienas no piedāvājuma iesniegšanas termiņa beigām.
10. Līguma slēgšanas tiesības tiks piešķirtas pretendentam, kurš būs iesniedzis cenu aptaujas prasībām atbilstošu piedāvājumu ar viszemāko kopēju cenu (EUR bez PVN).
11. Visiem pretendenta sagatavotajiem dokumentiem un to atvasinājumiem ir jābūt noformētiem Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajā kārtībā.
12. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
13. Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
14. Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.
15. Pretendents nav tiesīgs iesniegt piedāvājumu variantus.
16. Ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
17. Ja Pretendents piedāvājuma datu aizsardzībai izmantot papildu šifrēšanu (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.

III Prasības pretendentiem un iesniedzamā informācija, kas nepieciešama, lai novērtētu pretendentu
18. Pasūtītājs var izslēgt pretendentu no dalības cenu aptaujā jebkurā no šādiem gadījumiem:
18.1. Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
18.2. Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir Valsts ieņēmumu dienesta administrēto nodokļu (nodevu) parādi, kas kopsummā pārsniedz 150 eiro;
18.3. Pretendents ir sniedzis nepatiesu informāciju vai vispār nav sniedzis pieprasīto informāciju;
18.4. Ja tiek konstatēts, ka piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. 
18.5. Pretendentam jābūt reģistrētam normatīvajos aktos noteiktajā kārtībā.
19. Iesniedzamie dokumenti dalībai iepirkumā:
	Nr.p.k.
	Prasības
	Iesniedzamā informācija

	Attiecībā uz pretendentiem

	19.1.
	Pretendents normatīvajos aktos noteiktajā kārtībā ir reģistrēts Latvijas Republikas Komercreģistrā vai līdzvērtīgā reģistrā ārvalstīs. 
	1) Pretendents iesniedz aizpildītu pretendenta pieteikumu dalībai iepirkumā (nolikuma 2.pielikums), kas apliecina pretendenta apņemšanos veikt pakalpojumu, atbilstoši nolikuma un tā pielikumu prasībām.
2) Latvijā reģistrētam pretendentam Latvijas Republikas Uzņēmumu reģistra izziņas kopija nav jāiesniedz. Par Latvijā reģistrētiem pretendentiem (juridiskām personām) pasūtītājs pārliecinās par pretendenta reģistrācijas faktu pēc Latvijas Republikas Uzņēmumu reģistra datiem.
-  https://www.ur.gov.lv/lv/. 

	19.2.
	Pretendents ir akreditēts energoaudita veikšanai.
	Energoauditu var veikt uzņēmumu energoauditori, kuri akreditēti nacionālajā aktreditācijas institūcijā, atbilstoši normatīvajiem aktiem. Par Latvijā reģistrētiem pretendentiem (juridiskām personām) pasūtītājs pārliecinās par pretendenta reģistrācijas faktu pēc Latvijas Nacionālajā akreditācijas biroja reģistra datiem -  https://www.latak.gov.lv.


	[bookmark: _Hlk213763691]19.3.
	Pretendentam pēdējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanai) ir bijusi pieredze energoaudita veikšanā vismaz 2 (diviem) objektiem, kur katra objekta kopējā platība nav bijusi mazāka par 5000 m2.
Pretendents prasīto pieredzi var apliecināt viena vai vairāku līgumu ietvaros.
Ja pretendents ir dibināts vēlāk – tad pieredzei jāatbilst iepriekš minētajai prasībai attiecīgi īsākā laikā.



	Informāciju par pretendenta pieredzi iesniedz saskaņā ar nolikuma 2. pielikumu.


	[bookmark: _Hlk199432041]19.4.
	Pretendents līguma izpildē piedāvā piesaistīt vismaz 1 (vienu) tādu speciālistu, kuram ir spēkā esošs neatkarīga eksperta sertifikāts ēku energoefektivitātes jomā

	Pretendenta piedāvātā personāla saraksts (nolikuma 2. pielikums).
Reģistrācijas faktu komisija pārbauda Būvniecības informācijas sistēmā.
Ja informācija nav pieejama Būvniecības informācijas sistēmā, jāpievieno speciālista sertifikāts.
Ārvalstu pretendenta piedāvāto speciālistu izglītībai un profesionālajai kvalifikācijai jāatbilst speciālista reģistrācijas valsts prasībām profesionālo pakalpojumu sniegšanai.

	19.5.
	Apdrošināšanas polišu kopijas
	Apdrošināšanas polišu kopijas, kas apliecina, ka pretendenta un tā piedāvāto speciālistu civiltiesiskā atbildība ir apdrošināta, vai iesniedz apliecinājumu par iespēju veikt savu un piedāvājumā norādīto speciālistu civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no iepirkuma līguma noslēgšanas brīža uz darbu izpildes un garantijas laiku.

	
	Prasības attiecībā uz pretendenta iesniedzamo finanšu piedāvājumu

	[bookmark: _Hlk196820106]19.6.
	Pretendents piedāvājumam pievieno finanšu piedāvājumu.
	Finanšu piedāvājums, atbilstoši nolikuma 2.pielikumam. Piedāvātajām cenām ir jābūt norādītām euro (EUR) ar precizitāti divi cipari aiz komata, un tajās jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu izstrādāšanas, saskaņošanas, transporta izmaksām, kas saistītas ar pakalpojuma sniegšanu, kā arī pretendenta peļņai.



IV Piedāvājumu vērtēšana un lēmumu pieņemšana
20. Pasūtītājs piedāvājumu vērtēšanu veic slēgtās sēdēs šādos posmos:
· pirms pretendentu iesniegto piedāvājumu vērtēšanas, pārbauda, vai uz pretendentiem nav attiecināmi izslēgšanas nosacījumi;
· piedāvājumu atbilstības pārbaude 19.punkta un 1.pielikuma prasībām;
· finanšu piedāvājumu vērtēšana;
· pasūtītājs izvēlas piedāvājumu, kas atbilst uzaicinājumā noteiktajām prasībām un piedāvājuma izvēles kritērijam un nosaka pretendentu, kuram piešķiramas līgumu slēgšanas tiesības. 
21. Konstatējot piedāvājuma neatbilstību kādai no prasībām, Pasūtītājam ir tiesības izslēgt pretendentu no turpmākas dalības iepirkumā.
22. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
23. Pasūtītājam ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.
24. Par uzvarētāju atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā uz kuru nav iestājies neviens no izslēgšanas nosacījumiem.
25. Izraudzītajam pretendentam 5 (piecu) kalendāro dienu laikā no iepirkuma līguma saņemšanas dienas tas jāparaksta. Pēc šī termiņa notecējuma pasūtītājs ir tiesīgs noslēgt iepirkuma līgumu ar nākamo pretendentu, vai arī pārtraukt procedūru, neizvēloties nevienu piedāvājumu. 
26. Pasūtītājs pieņem lēmumu par cenu aptaujas procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām, vai ja tam ir objektīvs pamatojums.
27. Gadījumā, ja tiks iesniegti pretendentu atbilstoši iepirkuma noteiktajām prasībām piedāvājumi ar vienādām vērtējamām cenām, līguma slēgšanas tiesības tiks piešķirtas pretendentam, kuram ir lielākā pieredze iepirkuma priekšmetā minēto pakalpojumu sniegšanā.
Pielikumā: 1. Darba uzdevums;	2. Piedāvājums;	3. Līguma projekts.
1.pielikums

[bookmark: _Hlk210985241]DARBA UZDEVUMS
Cenu aptauja „Energoaudita veikšana Madonas novada pašvaldības SIA „Madonas slimnīca” vajadzībām”, identifikācijas Nr. MNP SIA MS 2026/15/CA


	Priekšmets
	Nosacījumi

	Iepirkuma priekšmets
	Energoaudita veikšana Madonas novada pašvaldības SIA „Madonas slimnīca” vajadzībām

	Objekta adrese
	Rūpniecības iela 38, Madona, Madonas novads, LV-4801

	Būves grupa
Būves klasifikācijas kods
	Trešā grupas būve
1264 - Ārstniecības vai veselības aprūpes iestāžu ēkas;
ārstniecības vai veselības aprūpes iestāžu telpu grupa

	Pasūtītājs
	Madonas novada pašvaldības  SIA “Madonas slimnīca”
Rūpniecības iela 38, Madona, Madonas novads, LV 4801
Tālrunis: 64807046, e-pasts: pasts@madonasslimnica.lv

	Īpašnieks
	Madonas novada pašvaldības  SIA “Madonas slimnīca”

	Būves kadastra apzīmējums
	7001 001 0605 002 
Uz zemes gabala atrodas slimnīcas ēkas (001, 002, 006), administratīva ēka (008), garāža (004), saimniecības un palīgēkas (011, 012, 013, 014, 016)

	Ēkas parametri
	Telpu platība: Slimnīca – 8166,5m2; Rehabilitācijas nodaļa – 465,3 m2; Saimnieciskais korpuss, administrācija un veļas mazgātava – 740,80 m2; Autogarāžas - 768,15 m2; Morgs – 77,2 m2.
Elektroenerģija 2025. gads – 484 945,26 kwh.
Siltumenerģija (apkure) 2025. gads - 1722 Mwh.
Stāvu skaits: 3 virszemes/ 1 pazemes

	Būves nodošana ekspluatācijā 
	1965.gads

	Energoaudita izstrādi veikt 
	Atbilstoši “Energoefektivitātes likuma” 9., 10. pantam. 26.07.2016. Ministru kabineta noteikumu Nr.487 „Uzņēmumu energoaudita noteikumi” prasībām.

	Darba uzdevums
	Darba uzdevuma mērķis ir veikt pilnvērtīgu, neatkarīgu un Latvijas Republikas normatīvajiem aktiem atbilstošu energoauditu lielajā uzņēmumā. 
Audita uzdevums ir identificēt ekonomiski pamatotus enerģijas taupīšanas pasākumus, noteikt enerģijas patēriņa bāzes līniju un sagatavot oficiālu pārskatu reģistrācijai valsts iestādēs. 
Energoaudits nepieciešams, lai iegūtu informāciju par visām uzņēmuma enerģijas patēriņa struktūrām, kurām nosaka skaitliskā izteiksmē rentablas enerģijas ietaupījuma iespējas, un kuras rezultātus apkopo uzņēmuma energoauditors sagatavotajā un izsniegtajā pārskatā.
Energoauditam ir jāaptver ne mazāk kā 90% no Pasūtītāja kopējā enerģijas galapatēriņa (ēkas, inženiertehniskās sistēmas, medicīniskās tehnoloģijas un transports).
Audita rezultātam ir jābūt juridiski derīgam reģistrācijai Būvniecības valsts kontroles biroja (BVKB) Uzņēmumu energoaudita pārskatu reģistrā (BIS).
Uzņēmuma energoaudita pārskatā ietvert informāciju, kas norādīta MK noteikumos Nr.487 ”Uzņēmu energoaudita noteikumi” 24.punktā.
Energoauditā ietver detalizētu pārskatu par:
1) ēku vai ēku grupu, procesu vai iekārtu, tai skaitā pārvadājumu, enerģijas patēriņa struktūru un energoefektivitāti;
2) energoefektivitātes uzlabošanas pasākumiem ar vislielāko novērtēto enerģijas ietaupījumu vai ekonomisko atdevi, ja tas iespējams, balstoties uz dzīves cikla izmaksu analīzi, kā arī zemu izmaksu pasākumiem. Energoauditā novērtējams katra pasākuma rezultātā sasniegtais enerģijas ietaupījums.
Inženiertehniskās sistēmas: Apkures, ventilācijas, dzesēšanas, apgaismojuma un ūdens apgādes sistēmu auditēšana.
Tehnoloģiskie procesi: Ražošanas iekārtu, saspiestā gaisa sistēmu, sūkņu, motoru un citu lielo patērētāju efektivitātes pārbaude.
Ēku konstrukcijas: Norobežojošo konstrukciju (sienu, logu, jumtu) vizuālā un, ja nepieciešams, termogrāfiskā pārbaude.
Transports: Uzņēmuma autotransporta parka un loģistikas enerģijas patēriņa analīze. 
Medicīnisko iekārtu (Rentgena) specifika:
1) Gaidstāves (Stand-by) režīma analīze: Rentgena un citu attēldiagnostikas iekārtu aktīvais darbības laiks (ekspozīcija) ir īss, taču tās patērē ievērojamu enerģiju gaidstāves režīmā 24/7. Auditoram ir jāizvērtē enerģijas patēriņš dīkstāves stundās (naktīs, brīvdienās) un jāsniedz priekšlikumi patēriņa optimizācijai, nesamazinot iekārtu gatavību darbam.
2) Pīķa slodžu izvērtējums: Rentgena aparātu ieslēgšanās un darbības brīdī veidojas īslaicīgas, bet ļoti augstas jaudas pīķa slodzes. Auditoram jāanalizē šo pīķu ietekme uz uzņēmuma kopējo pieslēguma jaudu (ievadaizsardzības aparātu strāvu un tarifu fiksēto daļu) un jāizvērtē reaktīvās jaudas kompensācijas iekārtu efektivitāte.
3) Izvērtējumu par elektrotīkla kvalitāti (sprieguma kritumi, harmonikas), ko var izraisīt jaudīgu rentgena aparātu darbība.
Siltuma izdalījumi un dzesēšana: Diagnosticējošās iekārtas un to serveri rada lielu siltuma daudzumu. Auditoram jānovērtē šo telpu dzesēšanas (kondicionēšanas) sistēmu efektivitāte un jāizskata siltuma utilizācijas (rekuperācijas) iespējas – vai tehnoloģisko dzesēšanas siltumu var novirzīt slimnīcas karstā ūdens uzsildīšanai vai apkures atbalstam.
Garantētā elektroapgāde: Auditoram jāizvērtē dīzeļģeneratoru un UPS (nepārtrauktās barošanas avotu) sistēmu efektivitāte un enerģijas zudumi to uzturēšanas režīmā.
Sagatavot priekšlikumus energoefektivitātes uzlabošanai, tos iedalot:
Īstermiņa / Bezizmaksu pasākumi: Uzvedības maiņa, sistēmu iestatījumu optimizācija.
Ilgtermiņa / Investīciju pasākumi: Iekārtu nomaiņa, ēku siltināšana, pāreja uz AER (atjaunīgo energoresursu)
Energoefektivitātes pasākumi rentgena un operāciju telpās nedrīkst pasliktināt gaisa apmaiņas rādītājus, mitruma līmeni vai sterilitāti. Ventilācijas sistēmu optimizācijas priekšlikumiem jāatbilst medicīnas iestāžu higiēnas prasībām.
Esošās situācijas raksturojumā detalizēti atspoguļot tās sistēmas un iekārtas, kurās paredzēts veikt energoefektivitātes pasākumus.
Uzņēmuma energoauditā, energoefektivitātes pasākumu rezultātā iegūto enerģijas patēriņa samazinājumu norāda absolūtajās mērvienībās, gan arī kā īpatnējo enerģijas patēriņa samazinājumu.
Identificēto energoefektivitātes pasākumu aprakstā norāda energoefektivitātes pasākumu īstenošanas rezultātā sasniedzamos rādītājus vai mērvienību.
Audita laikā jāveic kopējās uzņēmuma enerģijas patēriņa bilances analīze objektā, tehnoloģisko procesu analīze.
Izpildītājam ņem vērā un par saviem līdzekļiem novērš Pasūtītāja norādītās neprecizitātes un trūkumus.

	Ēkas energoaudita nodošana: 
	Energoaudita pārskats latviešu valodā (PDF un rediģējamā Word/Excel formātā), kas atbilst MK noteikumu Nr. 487 prasībām, jānosūta uz e-pastu pasts@madonasslimnica.lv .
Īsa prezentācija vai dokuments ar galvenajiem secinājumiem un investīciju plānu.
Dokuments, kas apliecina sekmīgu energoaudita reģistrēšanu Uzņēmumu energoaudita pārskatu reģistrā Būvniecības informācijas sistēmā. 

	Līguma noslēgšanas gadījumā tiks izsniegti sekojošie dokumenti: 
	-Zemes robežu plāns
- Inventarizācijas lieta 










2.pielikums

PIEDĀVĀJUMS
Cenu aptauja „Energoaudita veikšana Madonas novada pašvaldības SIA „Madonas slimnīca” vajadzībām”, identifikācijas Nr. MNP SIA MS 2026/15/CA
/forma/ uz pretendenta veidlapas

IESNIEDZA
	Pretendenta nosaukums
	

	Reģistrācijas numurs
	

	Juridiskā adrese
	

	Faktiskā adrese
	

	Tālrunis
	

	E-pasts
	

	Kontaktpersona
(amats, vārds, uzvārds)
	

	Informācija par līguma parakstītāju
	

	Bankas rekvizīti
	


1. Apliecinu, ka esam iepazinušies ar cenu aptaujas noteikumiem un visiem pielikumiem. Mums ir pilnībā saprotami cenu aptaujas noteikumi un prasības. Visa dokumentācija, kas iesniegta kopā ar šo piedāvājumu, ir patiesa un var tikt pārbaudīta attiecīgajās institūcijās un pie uzņēmuma klientiem.
2. Apliecinām, ka mums ir pieredze energoaudita veikšanā un energosertifikāta izstrādē:
	Nr.
p.k.
	Objekta nosaukums,
adrese
	Sniegto pakalpojumu apraksts, kas raksturo 19.3.punktā prasīto pieredzi
	Objekta kopējā platība
	Pakalpojumu izpildes laiks (no - līdz)
	Pasūtītāja nosaukums,  kontaktpersonas vārds, uzvārds, tālrunis, e-pasts

	1.
	


	
	
	
	

	2.
	


	
	
	
	

	
	…
	
	
	
	



3. Nodrošināsim šādus speciālistus ēku energoefektivitātes jomā:
	Nr.
p.k.
	Amata nosaukums
līguma izpildē
	Vārds, Uzvārds
	Sertifikāta Nr. un derīguma termiņš* vai izglītības dokumenta Nr.
	Uzņēmums, kuru speciālists pārstāv (ir/nav darbinieks)

	1.
	Speciālists ēku energoefektivitātes jomā
	
	
	

	…
	
	
	
	



*Ja pretendents piesaista ārvalstīs sertificētu speciālistu, tad pretendents ieraksta šī speciālista sertifikāta vai cita līdzvērtīga  dokumenta, kas apliecina minētā speciālista kompetenci, informāciju.

4. Mēs piedāvājam veikt energoaudita izstrādi atbilstoši cenu aptaujas noteikumiem par summu:
	Nr.
	Piedāvāto pakalpojumu nosaukums un detalizēts apraksts
	Līgumcena eiro
bez PVN

	1.
	 Madonas novada pašvaldības SIA „Madonas slimnīca” energoaudita veikšana
	

	Kopā bez PVN
	

	PVN 21%
	

	Līgumcena ar PVN
	


Mūsu piedāvājums ir spēkā 30 dienas no datuma, kas ir noteikts kā piedāvājuma iesniegšanas termiņš. Šajā termiņā mūsu piedāvājums ir mums saistošs un var tikt pieņemts jebkurā laikā pirms šī termiņa izbeigšanās.

Pretendents apliecina, ka:
· Nekādā veidā neesam ieinteresēti nevienā citā piedāvājumā, kas iesniegts šajā iepirkumā;
· Visa sniegtā informācija ir pilnīga un patiesa;
· Nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības;
· Neizpaudīs energoaudita laikā iegūto informāciju trešajām personām, izņemot atbildīgajām institūcijām, ja tas veic energoefektivitātes monitoringu;
· Piekrīt visiem nolikuma, t.sk. iepirkuma līguma projekta nosacījumiem;
· Piedāvājuma summā iekļautas visas pretendenta paredzamās izmaksas un visi normatīvajos aktos paredzētie nodokļi un nodevas (izņemot PVN), kas nepieciešami kvalitatīvai pakalpojumu izpildei.
	Vārds, uzvārds, amats
	

	Paraksts 
	

	Datums
	



Ja Pieteikumu paraksta Pretendenta pilnvarota persona, klāt obligāti jāpievieno pilnvara.



3.pielikums
LĪGUMA PROJEKTS
Cenu aptaujā „Energoaudita veikšana Madonas novada pašvaldības SIA „Madonas slimnīca” vajadzībām”, identifikācijas Nr. MNP SIA MS 2026/15/CA

LĪGUMS Nr.
par energoaudita veikšanu

Līguma sagatavošanas vieta 
Līguma noslēgšanas datums ir pēdējā pievienotā droša elektroniskā paraksta un tā laika zīmoga datums

[bookmark: _Hlk164692159]Madonas novada pašvaldības SIA „Madonas slimnīca”, vienotais reģistrācijas Nr.40003356507, tās valdes priekšsēdētājas Līgas Šernas personā, kura rīkojas uz statūtu pamata, turpmāk - Pasūtītājs, no vienas puses,
un 
_________ (turpmāk – Izpildītājs), tās _________ personā, kurš rīkojas uz Statūtu pamata, no otras puses, turpmāk abas kopā sauktas “Puses”, bet katra atsevišķi “Puse”, 
apzinādamies savas darbības juridisko nozīmi un sekas, vadoties pēc Latvijas Republikā spēkā esošajiem normatīviem aktiem un pamatojoties uz cenu aptaujas „Energoaudita veikšana Madonas novada pašvaldības SIA „Madonas slimnīca” vajadzībām”, identifikācijas Nr. MNP SIA MS 2026/15/CA, nosacījumiem un rezultātiem, noslēdz šādu līgumu (turpmāk- Līgums):
1. Līguma priekšmets
1.1. Pasūtītājs uzdod un apmaksā, bet Izpildītājs apņemas ar saviem spēkiem, tehniskajiem līdzekļiem un materiāliem veikt Pasūtītāja lielā uzņēmuma (slimnīcas) obligāto energoauditu (turpmāk – Pakalpojums) saskaņā ar šī Līguma nosacījumiem un tā Pielikumu Darba uzdevumu (1.pielikums) un Finanšu piedāvājumu (2.pielikums).
1.2. Izpildītājs izpilda Pakalpojumu, sagatavojot Latvijas Republikas normatīvajiem aktiem atbilstošu energoaudita dokumentāciju, ņemot vērā Latvijas Republikā spēkā esošo normatīvo aktu prasības attiecībā uz Pakalpojuma sniegšanu, izmantojot savu 
2. Līguma summa un norēķinu kārtība
2.1. Līguma kopējā summa ir [..] EUR, kas sastāv no līgumcenas   [..] EUR un pievienotās vērtības nodokļa (21%)  [..] EUR. Līgumcenā ietverti visi nepieciešamie un iespējamie Izpildītāja izdevumi, kas nepieciešami Līguma izpildei, kā arī iekļauti visi nodokļi, nodevas un citas maksas, kas jāapmaksā saskaņā ar Latvijas Republikas normatīvajiem aktiem, izņemot pievienotās vērtības nodokli. Pievienotās vērtības nodoklis tiek aprēķināts, piemērots un maksāts, atbilstoši Latvijas Republikas spēkā esošo normatīvo aktu prasībām.
2.2.  Līgumcena ir nemainīga visu Līguma darbības laiku, Līgums neparedz daļēju izpildi un samaksa nav veicama par daļēji pildītu Pasūtījumu.
2.3. Samaksu par Pasūtījumu veic Pasūtītājs, pārskaitot naudu uz Līgumā norādīto Izpildītāja norēķinu kontu 30 (trīsdesmit) kalendāro dienu laikā pēc Pasūtījuma pieņemšanas nodošanas akta abpusējas parakstīšanas, proti, kad energoaudita dokumentācija sagatavota un iesniegta kārtībā un apjomā, kas paredzēta Darba uzdevumā, un rēķina saņemšanas.
2.4. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: pasts@madonasslimnica.lv. 
3. Līguma izpildes termiņš
3.1. Izpildītājs apņemas nodod Pasūtītājam gatavu Pakalpojumu (atbilst darba uzdevumā noteiktajam) laikā no Līguma noslēgšanas dienas un pēc tam, kad Pasūtītājs ir izsniedzis Izpildītājam dokumentu kopumu, atbilstoši Līguma 6.1.punktā norādītajam, ja tādus Izpildītājs ir pieprasījis nekavējoties, taču ne vēlāk kā 5 (piecu) darba dienu laikā pēc Līguma noslēgšanas.
3.2. Dokumentu izsniegšanas pieprasījumu Izpildītājs nosūta uz Pasūtītāja pārstāvja (Līguma izpildes un kontroles jautājumos) elektroniskā pasta adresi.
3.3. Izpildītājs ar dokumentāriem pierādījumiem objektīvi pamatotu iemeslu dēļ ir tiesīgs rakstveidā vienoties ar Pasūtītāju par Pasūtījuma termiņa pagarināšanu.
4.Pasūtījuma nodošanas un pieņemšanas kārtība
4.1. Par faktiski veikto Pakalpojumu Izpildītājs noformē un paraksta Pakalpojuma izpildes pieņemšanas-nodošanas aktu divos eksemplāros un savlaicīgi kopā ar izstrādāto dokumentāciju iesniedz Pasūtītājam parakstīšanai. 
4.2. Pasūtītājs veic izpildītā Pakalpojuma pārbaudi un, ja nepieciešams, 10 (desmit) darbdienu laikā no pieņemšanas - nodošanas akta saņemšanas, rakstiski iesniedz pretenzijas un pieprasa precizēt un/vai labot Pakalpojumu un tehnisko dokumentāciju.
4.3. Izpildītajam ir pienākums Pasūtītāja norādītos nepieciešamos precizējumus veikt 7 (septiņu) dienu laikā no Pasūtītāja rakstveida pieprasījuma saņemšanas.
4.4. Pēc precizējumu un labojumu veikšanas Izpildītājs atkārtoti paziņo Pasūtītājam par Pakalpojuma pabeigšanu, iesniedz precizēto un/vai laboto tehnisko dokumentāciju.
4.5. Pasūtītājam ir tiesības atkārtoti veikt izpildītā Pakalpojuma pārbaudi un 5 (piecu) dienu laikā rakstiski iesniegt pretenziju.
4.6. Abpusēji parakstīts Pakalpojuma izpildes pieņemšanas - nodošanas akts ir savstarpējo norēķinu pamats, kas dod tiesības Izpildītājam izrakstīt rēķinu un saņemt samaksu par paveikto Pakalpojumu.
4.7. Ja Līgums tiek izbeigts pirms termiņa, tad Pasūtītājs pieņem līdz Pakalpojuma izpildes pārtraukšanas datumam faktiski izpildītos Pakalpojumus par attiecīgajiem objektiem ar pieņemšanas-nodošanas aktu, kurā tiek fiksēti faktiski izpildītie Pakalpojumi konkrētajiem objektiem, kā arī aprēķināta faktiski izmaksājamā summa.
4.8. Izpildītājs sagatavo un iesniedz Būvniecības informācijas sistēmas elektroniskajā vidē ēkas energoaudita dokumentu, Pasūtījumu izpilda, atbilstoši Darba uzdevumā norādītajai kārtībai un izpildot darba uzdevuma prasības, iesniedz Pasūtījuma dokumentāciju Pasūtītāja pārstāvim Līguma izpildes un kontroles jautājumos: [..], tālr. +371 [..], e-pasts: [..]  ievērojot šādu kārtību: 
4.8.1. Dokumentu sagatavot būvniecības informācijas sistēmā (BIS);
4.8.2. Pasūtītājam nodrošināt energoauditu un tā pielikumus, atbilstoši Darba uzdevumā norādītajam;
4.8.3.  PDF formātā – energoaudits ar visiem pielikumiem.
4.8.4. WORD formātā.
4.9. Izpildītājs iesniedz Pasūtītājam Pasūtījuma dokumentāciju priekšizskatīšanai pirms saskaņošanas ar  atbildīgajām valsts un pašvaldības iestādēm, īpašniekiem un trešajām personām (ja tas nepieciešams). Pasūtītājam jāsaskaņo priekšizskatīšanas kārtībā iesniegtā dokumentācija (Pasūtījumu) vai jāsniedz motivēts atteikums.
4.10. Izpildītājs nodrošina Pasūtījuma un tajā ietverto risinājumu atbilstību Pasūtītāja un normatīvo aktu prasībām, kā arī piemērojamos standartos noteiktajām prasībām un dokumentācijā ietvertās informācijas savstarpējo atbilstību. Energoaudita dokumentācijas izstrādātājs ir atbildīgs par to, lai institūcijai iesniegtajā vai realizācijai nodotajā energoaudita dokumentācijā ietvertie risinājumi ir izstrādāti, balstoties uz Izpildītāja patstāvīgi iegūtu pietiekamu informāciju, kā arī ir atbildīgs par tā apakšuzņēmēja veiktajiem darbiem un to kvalitātes kontroli. 
5. Izpildītāja tiesības un pienākumi 
5.1. Izpildītājs pilnā mērā atbildīgs par savlaicīgu un kvalitatīvu Pasūtījuma izpildi, saskaņā ar Līguma noteikumiem. Izpildītājs nav atbildīgs par kavējumu, kas noticis Pasūtītāja vainas dēļ un tas netiek vērtēts kā Izpildītāja nokavējums.
5.2. Izpildītājs ar savu parakstu apliecina, ka tam un tā speciālistiem ir visas nepieciešamās atļaujas, kompetence un kvalifikācija Pasūtījuma izpildei.
5.3. Izpildītājam ir pienākums ievērot tiesību  aktus, kas regulē Līgumā pieteiktā Pasūtījuma izpildi, pildīt Pasūtītāja norādījumus.
5.4. Izpildītājam ir pienākums izpildīto Pasūtījumu izpildīt pilnā apjomā, ievērojot darba uzdevumā noteikto kārtību un nodot ar pieņemšanas nodošanas aktu, uz sava rēķina veikt nepieciešamos izlabojumus.
5.5. Izpildītājs visā Līguma darbības laikā līdz Pasūtījuma izpildei nodrošina savu atbilstību 2016. gada 26. jūlija Ministru kabineta noteikumiem Nr. 487 “Uzņēmumu energoaudita noteikumi”.
5.6. . Izpildītājam jāievēro, ka tas neizpaudīs energoaudita laikā iegūto informāciju trešajām personām, izņemot atbildīgajām institūcijām, ja tas veic energoefektivitātes monitoringu
6.  Pasūtītāja tiesības un pienākumi
6.1. Pēc Līguma noslēgšanas Pasūtītājs 10 (desmit) darba dienu laikā izsniedz Izpildītājam dokumentu kopumu pēc Izpildītāja lūguma, ja tādi nepieciešami Pasūtījuma izpildei.  
6.2. Pasūtītājs pieņem Pasūtījuma izpildi - energoaudita dokumentāciju, ja tā sagatavota atbilstoši Darba uzdevumā norādītajā kārtībā, secībā, apjomā vai sniedz pamatotas pretenzijas rakstveidā. Pasūtītajam nav pienākuma maksāt Izpildītājam par dokumentācijas sagatavošanas gaitā veiktiem vai tās realizēšanas nodrošināšanai nepieciešamiem papildinājumiem un precizējumiem, ja to veikšanas nepieciešamība radusies Izpildītāja kļūdas dēļ.
6.3. Pasūtītājs ir atbildīgs par Pasūtījuma izpildes samaksu Izpildītājam saskaņā ar Līguma  noteikumiem.
6.4. Pasūtītājs iegūst tiesības uz jau sagatavoto energoaudita dokumentāciju gadījumā, ja Izpildītājs nepamatoti atkāpjas no Līguma izpildes.
7.   Pušu atbildība un strīdu izskatīšanas kārtība
7.1. Ja Pasūtītājs ir iesniedzis pretenziju Izpildītājam par veikto Pakalpojumu un Izpildītājs neveic nepieciešamos labojumus Līguma 4.3. punktā noteiktajā termiņā, Pasūtītājs ir tiesīgs piemērot Izpildītājam līgumsodu 1% (vienu procentu) no faktiski izpildītā Pakalpojuma vērtības par katru kavējuma dienu, bet ne vairāk kā 10% (desmit procentus) no faktiski izpildītā Pakalpojuma.
7.2. Ja Izpildītājs kavē Līgumā noteikto Pakalpojuma izpildes termiņu, Izpildītājs maksā Pasūtītājam līgumsodu 1% (vienu procentu) no kopējās Līgumcenas par katru kavējuma dienu, bet ne vairāk kā 10% (desmit procentus) no līgumcenas. 
7.3. Ja Pasūtītājs kavē Līgumā noteikto līgumcenas vai tās daļas samaksas termiņu, tad Pasūtītājs maksā Izpildītājam līgumsodu 1% (viena procenta) apmērā no kavētā rēķina summas par katru kavējuma dienu, bet ne vairāk kā 10% (desmit procentus) no neapmaksātā rēķina summas.
7.4. Ja saskaņā ar Līgumā noteikto Izpildītājam tiek piemēroti līgumsodi, Pasūtītājs ietur līgumsoda summu no Izpildītāja iesniegtā rēķina.
7.5. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.
7.6. Ja Izpildītājam Līgumā paredzētajos gadījumos un kārtībā jāmaksā līgumsods Pasūtītājam, Pasūtītājs vienpusīgi ir tiesīgs, maksājot par Pasūtījumu, bezstrīdus kārtībā samazināt apmaksu par līgumsoda summu, par to rakstiski informējot Izpildītāju.
7.7. Visus strīdus, kas radušies Līguma izpildes laikā, Puses risina vienojoties sarunu gaitā, ja vienošanos nav iespējams panākt 30 (trīsdesmit) dienu laikā no pretenzijas nosūtīšanas dienas, strīds tiek izšķirts Latvijas Republikas vispārējās jurisdikcijas tiesā normatīvajos aktos paredzētajā kārtībā. 
7.8. Puses neatbild par Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
7.9. Pusei, kura ir cietusi no nepārvaramas varas, ir pienākums 3 (trīs) darba dienu laikā informēt otru Pusi. Ja Līguma turpmāka izpilde nav iespējama, Puses noformē Pakalpojuma izpildes pieņemšanas-nodošanas aktu un Izpildītājs saņem samaksu par visu līdz tam kvalitatīvi paveikto Pakalpojuma daļu.
7.10. Pēc nepārvaramās varas apstākļu izbeigšanās, Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.

8.  Līguma darbības laiks, nosacījumu izmaiņas un laušanas kārtība
8.1. Līgums stājas spēkā ar tā abpusējas parakstīšanas brīdi, ir spēkā līdz Pušu līgumsaistību izpildei, ir parakstīts Pasūtījuma pieņemšanas nodošanas akts un Izpildītājs ir veicis energoaudita reģistrēšanu Uzņēmumu energoaudita pārskatu reģistrā un ir veikti savstarpējie norēķini.
8.2. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
8.3. Ja līgumsaistības netiek pildītas, Pusei ir tiesības nekavējoties lauzt Līgumu vienpusējā kārtā, uzliekot par pienākumu vainīgajai Pusei segt visus zaudējumus, kas radušies vainīgās Puses līgumsaistību neizpildes rezultātā un samaksāt aprēķināto līgumsodu.
9.  Konfidencialitāte
9.1. Izpildītājs apņemas ievērot konfidencialitāti, tajā skaitā:
9.1.1.  aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar tā izpildi saistītu dokumentu saturu, tostarp tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
9.1.2. bez Pasūtītāja rakstveida piekrišanas nepubliskot vai jebkādā citā veidā trešajām personām, tostarp plašsaziņas līdzekļiem, nesniegt informāciju vai nepaust viedokli par Līguma izpildes gaitu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.
9.1.3. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar tā izpildi saistītu dokumentu saturu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, par komercnoslēpumu netiek noteikta informācija, kas saistīta ar Līguma priekšmetu un tā izpildes rezultātu.
9.1.4. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
9.1.5. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
9.1.6. Ja Līguma parakstīšanas brīdī un visā Līguma darbības laikā Pusēm ir pieejami vai tiek iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, tostarp, Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) prasības un citu tiesību aktu prasības, kas regulē personas datu apstrādes atbilstību normatīvajām prasībām. Puses apliecina, ka veic personas datu apstrādi tikai Līgumā paredzētajiem mērķiem, tam nepieciešamajā apjomā un nodrošina šo personas datu apstrādes drošību un aizsardzību, to neizpaušanu trešajām personām, izņemot  personām, ko Puses iesaista Līguma izpildē, tādā apjomā, kādā informācija ir nepieciešama līgumsaistību izpildei; un valsts iestādēm, normatīvajos aktos noteiktajos gadījumos un kārtībā, uzņemoties atbildību par visiem zaudējumiem, kas varētu rasties kādai no Pusēm, ja otra Puse pārkāpj vai neievēro Līgumā noteikto apņemšanos attiecībā uz personas datu apstrādi un aizsardzību. Personas datu, kuru apstrādi Puses veic, pamatojoties uz Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiska rakstura pamats.
9.1.7. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības
10.  Pārējie noteikumi
10.1. Parakstot Līgumu, Puses apliecina, ka tās ir iepazinušās ar Līguma saturu, piekrīt visiem tā punktiem un atzīst to par abpusēji izdevīgu.  Pušu noteiktie pārstāvji Līguma izpildes procesā: no Pasūtītāja puses, [..]; no Izpildītāja puses, [..] .
10.2.  Pusēm nav tiesību sniegt un/vai izpaust trešajām personām informāciju, kas taptu tām zināma šī Līguma darbības laikā.
10.3. Puses nodrošina, ka tās ir sasniedzamas savā juridiskajā adresē, Līgumā norādītajā elektroniskajā adresē vai Oficiālajā e-adresē un apņemas 5 (piecu) dienu laikā paziņot viena otrai par savu rekvizītu (nosaukuma, adreses, u.tml.) izmaiņām.
10.4. Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu 7.(septītajā) dienā pēc tās nosūtīšanas uz Puses juridisko adresi. Elektroniskā pasta vēstule tiek uzskatīta par saņemtu nākamajā darba dienā pēc tās nosūtīšanas attiecīgajai Pusei.
10.5.  Līgums sastādīts latviešu valodā, uz [..] lapām Līgums abpusēji parakstīts ar drošu elektronisko parakstu, kas satur laika zīmogu. Pusēm ir pieejams abpusēji parakstīts līgums elektroniskā formātā.
10.6. Līgumam, kā tā neatņemamas sastāvdaļas, pievienoti šādi pielikumi: 1. pielikums – darba uzdevums uz _ (_____) lapām; 2. pielikums – finanšu piedāvājums uz _ (_____) lapām.

11.  Pušu rekvizīti un paraksti

